Komission asetus (EY) N:o 1217/2002,

annettu 5 päivänä heinäkuuta 2002,

tiettyjen Einecsiin sisältyvien aineiden maahantuojien tai valmistajien velvoittamisesta toimittamaan tiettyjä tietoja ja suorittamaan tiettyjä kokeita neuvoston asetuksen (ETY) N:o 793/93 mukaisesti

EUROOPAN YHTEISÖJEN KOMISSIO, joka

ottaa huomioon Euroopan yhteisön perustamissopimuksen,

ottaa huomioon olemassa olevien aineiden vaarojen arvioinnista ja valvonnasta 23 päivänä maaliskuuta 1993 annetun neuvoston asetuksen (ETY) N:o 793/93 [1] ja erityisesti sen 12 artiklan 2 kohdan,

sekä katsoo seuraavaa:

(1) Eräät jäsenvaltiot ovat ilmoittaneet komissiolle, että on perusteltuja syitä uskoa, että tietyistä Euroopassa kaupallisessa käytössä olevien kemiallisten aineiden luetteloon (Einecs) [2] kuuluvista aineista voi niiden valmistuksen tai käytön aikana tapahtuvan altistumisen vuoksi aiheutua vakavaa vaaraa ihmisille tai ympäristölle.

(2) Sen vuoksi olisi vaadittava, että kyseiset valmistajat ja maahantuojat toimittavat komissiolle hallussaan olevat näitä aineita koskevat tiedot.

(3) Kyseisten valmistajien ja maahantuojien olisi myös testattava nämä aineet, laadittava näistä kokeista selosteet ja toimitettava nämä selosteet sekä kokeiden tulokset komissiolle; asetuksen (ETY) N:o 793/93 12 artiklan 3 kohdassa säädetään kuitenkin, että jos ainetta sellaisenaan tai valmisteeseen sisältyvänä ovat tuottaneet tai tuoneet maahan useat valmistajat tai maahantuojat, lisäkokeet voi suorittaa yksi tai useampi asianomaisten valmistajien ja maahantuojien nimissä toimiva valmistaja tai maahantuoja.

(4) Tässä asetuksessa säädetyt toimenpiteet ovat asetuksen (ETY) N:o 793/93 15 artiklan nojalla perustetun komitean lausunnon mukaiset,

ON ANTANUT TÄMÄN ASETUKSEN:

1 artikla

Yhden tai useamman tämän asetuksen liitteessä luetellun, Einecsiin sisältyvän aineen valmistajien ja maahantuojien on:

a) toimitettava komissiolle liitteessä määritellyt tiedot siinä vahvistetuissa määräajoissa;

b) tehtävä jokaiselle aineelle liitteessä ilmoitetut testit siinä vahvistettujen tutkimussuunnitelmien mukaisesti;

c) toimitettava komissiolle seloste jokaisesta testistä sekä testin tulokset liitteessä vahvistetuissa määräajoissa.

2 artikla

Tämä asetus tulee voimaan kahdentenakymmenentenä päivänä sen jälkeen, kun se on julkaistu Euroopan yhteisöjen virallisessa lehdessä.

Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.

Tehty Brysselissä 5 päivänä heinäkuuta 2002.

Komission puolesta

Margot Wallström

Komission jäsen

[1] EYVL L 84, 5.4.1993, s. 1.

[2] EYVL C 146 A, 15.6.1990, s. 1.

--------------------------------------------------

LIITE

Tässä liitteessä tarkoitettujen testien tulokset ja muut vaadittavat tiedot on toimitettava seuraavaan osoitteeseen:

Euroopan komissio

Ympäristöasioiden pääosasto

Linja C — Yksikkö C.3 — Kemialliset aineet

B-1049 Bruxelles/Brussel

| Einecs-nro | CAS-nro | Aineen nimi | Huolta aiheuttava tekijä | Testejä ja/tai tietojenantoa koskevat vaatimukset | Kuukautta tämän asetuksen voimaantulosta |

1 | 203-988-3 | 112-59-4 | Dietyleeniglykolimonoheksyyli-eetteri | Ihmisten altistuminen aineen valmistuksen tai käytön aikana. Avoin käyttö pinnoitteissa, painomusteissa ja puhdistusaineissa. Aineen vaikutuksista eliönkehitykseen ja hedelmällisyyteen ei ole saatavilla tutkimuksia, mikä aiheuttaa huolta, koska jyrsijöille ja muille eläinlajeille etyleeniglykolieetterijohdannaisilla tehdyissä kokeissa on todettu selvää lisääntymismyrkyllisyyttä. | Hedelmällisyystutkimus (EC B.34 [1]/OECD TG 415 [2]/ tai (OECD TG 416 [3]) | 18 |

2 | 263-090-2 | 61789-80-8 | Kvaternaariset ammoniumyhdisteet, bis(hydrogenoitu talialkyyli) dimetyyli, kloridit | Aineen käytön huomattava lisääntyminen, mikä voi aiheuttaa mahdollisen ympäristöriskin. | Teollisuuden vuosittaiset raportit aineen valmistuksesta ja käytöstä ja kokonaismääristä (vuosina 2000—2002) | 6 (määrät vuonna 2000) 18 (määrät vuonna 2001) 24 (määrät vuonna 2002) |

3 | 203-481-7 | 107-31-3 | Metyyliformiaatti | Suuret tuotantomäärät Akuutti altistuminen hengitysteitse on aiheuttanut koe-eläimillä silmien ja hengitysteiden ärsytystä. Tietojen puuttuessa ei ole voitu vahvistaa tietellisesti perusteltuja työperäisen altistumisen raja-arvoja (SCOEL). Pitkittyneestä altistumisesta ei ole tarpeeksi tietoja, jotta voitaisiin vahvistaa turvallinen altistumistaso. | Subkrooninen hengitystoksisuustutkimus: toistuviin sisäänhengitysannoksiin perustuva 90 vuorokauden tutkimus (EC B.29 [3]/OECD TG 413 [4]) | 18 |

4 | 200-864-0 | 75-35-4 | 1,1-dikloorieteeni | Suuret tuotantomäärät Hermoston toimintahäiriöitä pitkäaikaisessa altistuksessa, joka alittaa nykyiset työperäisen altistumisen raja-arvot (OEL). | Subkrooninen hengitystoksisuustutkimus: toistuviin sisäänhengitysannoksiin perustuva 90 vuorokauden tutkimus (palautumisaika 4—6 viikkoa), jossa tutkitaan erityisiä neurologisia parametrejä. (EC B.29 [3]/OECD TG 413 [6] ja OECD TG 424 [5]). Yleistä patologiaa ei mahdollisesti tarvitse tutkia, jos tiedot voidaan saada muista tutkimuksista. | 18 |

Erityiset neurologiset parametrit: toiminnan havainnointi- kokeet ja motoristen toimintojen arviointi,behaviorististen suoritusten arviointi (esim. näön erottelukyky),kognitiivisten toimintojen arviointi (esim. delayed alternation -testi, Morrisin vesilabyrintti) |

Kaikki kokeita koskevat tiedot ja täydelliset tutkimusraportit ovat tarpeen aineiden mahdollisten vaarojen arviointiin. |

5 | 211-309-7 | 637-92-3 | 2-etoksi-2-metyylipropaani | Aineesta on saatavilla hyvin vähän tietoja. Aineen laaja avoin käyttö mahdollisesti lisääntyy, koska sitä voidaan käyttää MTBE:n korvikkeena. Pitkittyneestä altistumisesta voi aiheutua haitallisia vaikutuksia. | Tiedot vuosittaisista tuotanto- ja tuontimääristä Akuutti myrkyllisyys vesikirpulle (Daphnia) (EC C.2 [3]/OECD TG 202 [6]) Levän kasvun estokoe (EC C.3 [3]/OECD TG 201 [7]) Eliönkehitykseen kohdistuvan myrkyllisyyden tutkimus (OECD TG 414 [8]) Kaikki kokeita koskevat tiedot ja täydelliset tutkimusraportit ovat tarpeen aineiden mahdollisten vaarojen arviointiin. | 18 |

Hedelmällisyystutkimus (OECD TG 416 [5]) | 24 |

[1] Vaarallisten valmisteiden luokitusta, pakkaamista ja merkintöjä koskevien jäsenvaltioiden lakien, asetusten ja hallinnollisten määräysten lähentämisestä 27 päivänä kesäkuuta 1967 annetun neuvoston direktiivin 67/548/ETY (EYVL 196, 16.8.1967, s. 1), sellaisena kuin se on muutettuna, liitteen V mukaisesti.

[2] OECD: Guidelines for the Testing of Chemicals — Section 4 — Health Effects TG No 415: "One-Generation Reproduction Toxicity Study" (Original Guideline, adopted 26 May 1983).

[3] OECD Guidelines for the Testing of Chemicals — Section 4 — Health Effects TG No 416: "Two-Generation Reproduction Toxicity Study" (Updated Guideline, adopted 22 January 2001).

[4] OECD: Guidelines for the Testing of Chemicals — Section 4 — Health Effects TG No 413: "Subchronic Inhalation Toxicity: 90-day Study" (Original Guideline, adopted 12 May 1981).

[5] OECD: Guidelines for the Testing of Chemicals — Section 4 — Health Effects TG No 424: "Neurotoxicity Study in Rodents" (Original Guideline, adopted 21 July 1997).

[6] OECD: Guidelines for the Testing of Chemicals — Section 2 — Effects on Biotic Systems TG No 202: "Daphnia sp. Acute Immobilisation Test and Reproduction Test" (Updated Guideline, adopted 4 April 1984).

[7] OECD: Guidelines for the Testing of Chemicals — Section 2 — Effects on Biotic Systems TG No 201: "Alga, Growth Inhibition Test" (Updated Guideline, adopted 7 June 1984).

[8] OECD: Guidelines for the Testing of Chemicals — Section 4 — Health Effects TG No 414: "Prenatal Developmental Toxicity Study" (Updated Guideline, adopted 22 January 2001).

--------------------------------------------------